cyanic-selkie/wikianc huggingface dataset:
Աթենքի Ազգային հնագիտական թանգարան
Պատմություն
Ազգային հնագիտական թանգարանը գտնվում է Էքսերգեա (Exarcheia) տարածաշրջանում` Կենտրոնական Աթենքում` Էպիրուս, Բուբուլինաս և Թոսիստաս փողոցների միջև, մինչդեռ մուտքը Փաթիսոն փողոցից է և հարակից է Աթենքի պոլիտեխնիկ ինստիտուտի պատմական կառույցին։ Առաջին հնագիտական թանգարանը Հունաստանում հիմնադրվել է Հունաստանի վարչապետ Լյոաննիս Կապոդիսթրիասի (Ioannis Kapodistrias) կողմից 1829 թվականին, որն դրա համար օգտագործել է կառավարության տրամադրած միջոցները։ Գլխավոր բարերարները եղել են Ելենի Թոսիստան, որը նվիրել է հողատարածք թանգարանի համար և Դեմետրիոս Նիկոլաս Վերնարդակիսը (Nikolaos Vernardakis) Սանկտ Պետերբուրգից, որը թանգարանին նվիրել է մեծ քանակությամբ հավաքածու։ Նախնական անունը եղել է Կենտրոնական թանգարան։ Այն 1881թվականին Հունաստանի վարչապետ Չարայլաոս Տրայքոուպսի (Charilaos Trikoupis) կողմից վերանվանվել է։ 1887 թվականին հնագետ Վալերիոս Ստաիսը դարձել է թանգարանի խնամակալ։ Երկրորդ համաշխարհային պատերազմի ընթացքում թանգարանի ցուցանմուշները փակվում են հատուկ արկղերում և թաղվում, որպեսզի խուսափեն կործանումից և թալանից։ 1945 թվականին ցուցանմուշները նորից դրվում են Քրիզթոս Կերոուզոսի (Christos Karouzos) վերահսկողության տակ։ Թանգարանի հարավային թևը Արձանագրությունների թանգարանն է` արձանագրությունների հարուստ հավաքածուով։ Արձանագրությունների թանգարանը ընդարձակվել է 1953 և 1960 թվականներին Պատրոկիոս Կարանտինոսի նախագծով ։
Շինություն
Թանգարանն ունեցել է ազդեցիկ նոր դասական մտահղացում, որը ժամանակին ժողովրդայնություն է վայելել Եվրոպայում և համապատասխանեցվել նմանատիպ կառույցների դասական ոճին։ Նախնական հատակագիծը մտահղացվել է ճարտարապետ Լյուդվիգ Լանջի կողմից։ Ավելի ուշ այն փոփոխության է ենթարկվել Պանագիս Կալկոսի կողմից, որը եղել է գլխավոր ճարտարապետ։
Ընդարձակում և վերանորոգում
Թանգարանը ընդարձակվել է և վերանորոգվել։ Ամենակարևորը եղել է 20-րդ դարի սկզբին արևելյան թևում կատարված փոփոխությունը, որն հիմնված էր Անաստասիոս Մետաքսասի նախագծի վրա։ 1932-1939 թվականների ընթացքում Ջորջ Նոմիկոսի մտահղացմամբ ստեղծվել է երկհարկանի կառույցը։ Այս փոփոխությունները պայմանավորված էին հետզհետե աճող հավաքածուները տեղավորելու անհրաժեշտությամբ։ Վերականգնողական աշխատանքները կատարվել են 1, 5 տարվում, որի ընթացքում թանգարանը մնացել է ամբողջովին փակված։ Այն վերաբացվել է 2004 թվականի հուլիսին` աթենական օլիմպիադային։ Թանգարանը ենթարկվել է էսթետիկական տեխնիկական փոփոխությունների։ Շինությունը բարելավման է ենթարկվել, տեղակայվել է ժամանակակից օդակարգավորման համակարգ, վերադասավորվել են հավաքածուները և վերանորոգվել 1999 թվականի երկրաշարժից վնասված լինելու պատճառով։ Մինոսյան որմնանկարների սենյակը հասարակության առջև բացվել է 2005 թվականին ։
Հավաքածուներ
Թանգարանի հավաքածուները դասավորված են բաժիններով :
Արտաքին հղումներ
Կատեգորիա:Աթենքի թանգարաններ Կատեգորիա:Հին Հունաստանի թանգարաններ Կատեգորիա:1829 հիմնադրված թանգարաններ
Բաշկա
Բաշկա (Baška), գյուղ Խորվաթիայի հյուսիսային հատվածում, վարչականորեն՝ Պրիմորսկո Գորանսկա ժուպանությունում ։
Գտնվելով Ադրիատիկ ծովի ափին՝ Բաշկան, ինչպես նաև հյուսիսային Խորվաթիայի մյուս բնակավայրերը գրավիչ են դառնում երկիր ժամանած զբոսաշրջիկների համար։
Աշխարհագրություն
Բաշկան տեղակայված է Խորվաթիայի հյուսիսում։ Գտնվում է ծովի մակարդակից 0 մետր բարձրության վրա։ Ռելիեֆը ցածրադիր է։
Ադրիատիկ ծովը մեծ ազդեցություն ունի բնակավայրի կլիմայի ձևավորման գործում։ Մերձակա շրջաններում ակնառու է տաք օդային հոսանքների ազդեցությունը։
Բարձրադիր լեռները գյուղում բացակայում են։ Հիմնականում գյուղին բնորոշ են ցածրահարկ բնակելի տները։
Բնակչություն
Ըստ 2001 թվականին Խորվաթիայի Հանրապետությունում անցկացված մարդահամարի տվյալների՝ բնակավայրի բնակչությունը կազմում է 901 մարդ։
Գյուղի բնակիչները խորվաթներն են, որոնք մեծ մասամբ դավանում են քրիստոնեություն։ Գյուղի պաշտոնական լեզուն խորվաթերենն է, որը հնդեվրոպական լեզվաընտանիքի սլավոնական լեզվախմբին պատկանող լեզու է։
Բնակչությունը հիմնականում զբաղվում է սպասարկման ոլորտի աշխատանքներով։
Ծանոթագրություններ
Կատեգորիա:Խորվաթիայի գյուղեր Կատեգորիա:Պրիմորսկո Գորանսկայի ժուպանության բնակավայրեր
Ստորին Տոզմա
Ստորին Տոզմա (Нижняя Тозьма), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի ձախ ափում՝ 84 կմ հեռավորության վրա։ Գետի երկարությունը 18 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Սոսնովսկի շրջան
Սոսնովսկի շրջան (Сосновский район), մունիցիպալ շրջան Ռուսաստանի Դաշնության Չելյաբինսկի մարզում։
Աշխարհագրություն
Շրջանի տարածքի մակերեսը կազմում է 2112 կմ²։
Բնակչություն
2010 թվականի մարդահամարի արդյունքներով շրջանում բնակվում էր 60995 մարդ։ Բնակչության խտությունը կազմում էր 28,88 մարդ/կմ²։
Արտաքին հղումներ
Կատեգորիա:Չելյաբինսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Սոլգոն
Սոլգոն (Saulgond), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 509 մարդ, բնակչության խտությունը` 18.60 մարդ/կմ²։ Բնակավայրը զբաղեցնում է 27.36 կմ² տարածք։
Աշխարհագրություն
Գտնվում է Փարիզ քաղաքից 350 կմ հարավ, Պուատիե քաղաքից` 80 կմ հարավ-արևելք, Անգուլեմ քաղաքից` 60 կմ հյուսիս-արևելք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 329 աշխատունակ (15-64 տարեկան) բնակիչ, որոնցից ակտիվ էին 222-ը, իսկ ոչ ակտիվները` 107։ Ակտիվության ցուցանիշը կազմում է 67,5 %։ 222 աշխատունակ մարդկանցից աշխատել է 200 անձ (126 տղամարդ և 74 կին)։ Գործազուրկ են եղել 22 անձ (9 տղամարդ և 13 կին)։ 107 անաշխատունակներից 16-ը եղել են աշակերտներ կամ ուսանողներ, 48-ը` թոշակառուներ, իսկ 43-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Պոլլոք (ֆիլմ)
«Պոլլոք» (Pollock), ռեժիսոր Էդ Հարիսի կողմից 2000 թվականին նկարահանված դրամա՝ Սթիվեն Նեյֆի և Գրեգորի Սմիթի «Ջեքսոն Պոլլոք. ամերիկյան զրուցավեպ» գրքի մոտիվներով։ Ֆիլմն ամերիկացի նկարիչ Ջեքսոն Պոլլոքի կենսագրության էկրանավորված տարբերակն է։ Այն Էդ Հարիսի՝ որպես ռեժիսորի առաջին ֆիլմն էր։
Սյուժե
Ֆիլմի գործողություններն սկսվում են 1941 թվականի աշնանը, ուսումնասիրում հիմնական իրադարձությունները և ավարտվում Պոլլոքի մահով, ով 1956 թվականին զոհվել է ավտովթարից։
Հարբեցողությունն ու զայրույթի պոռթկումները, որոնք ողջ կյանքի ընթացքում հետապնդել են Պոլլոքին, անհնար են դարձնում աշխատանքի վրա կենտրոնանալը։ Լին կտրուկ կերպով պնդում է ամուսնանալ, և հարսանիքից հետո նրանք Սպրինգս քաղաքամասում, որը տեղակայված է Լոնգ Այլենդի արևելյան ափի գեղատեսիլ վայրում, գնում են փոքրիկ տնակ։
Պոլլոքը մի օր անցկացնում է արվեստանոցում և պատահաբար հայտնաբերում կտավի վրա ներկերի կիրառման նոր տեխնիկա։ Պարզվում է՝ փորձն այնքան հաջողված է, որ պատկերասրահում ցուցադրված բոլոր աշխատանքները վաճառվում են ամբողջությամբ, և կոլեկցիոներների հերթ է գոյանում։
Պոլլոքի մասին գրում են ամսագրերում, նրան հրավիրում մասնակցություն ունենալու ստեղծագործական առօրյայի մասին վավերագրական ֆիլմին։ Ժամանում են ընկերներն ու երկրպագուները։ Դարձյալ գլուխ է բարձրացնում հարբեցողության խնդիրը։ Նա առավել հաճախ է վիճում Լիի հետ։ Արդյունքում Լին որոշում է ինչ-որ ժամանակով մեկնել Եվրոպա։
Պոլլոքը Լոնգ Այլենդի իրենց բնակարան է բերում իր նոր ընկերուհուն՝ երիտասարդ Ռութ Կլիգմանին և նրա ծանոթին՝ Էդիտ Մեցգերին։ Պարասրահ այցելելուց հետո չափազանց հարբած ու հոգնած Պոլլոքը նստում է մեքենայի ղեկին և Ռութի հետ ճանապարհատրանսպորտային պատահարի զոհ դառնում (Էդիտը փրկվում է)։
Արտաքին հղումներ
Կատեգորիա:Անգլերեն ֆիլմեր Կատեգորիա:Ֆիլմեր այբբենական կարգով Կատեգորիա:2000 ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան կենսագրական ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Գրական ստեղծագործությունների էկրանավորումներ Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում 1940-ականներին Կատեգորիա:Նյու Յորքում նկարահանված ֆիլմեր Կատեգորիա:Ամերիկյան կենսագրական դրամա ֆիլմեր
Վարնենսկի շրջան
Վարնենսկի շրջան (Варненский район), մունիցիպալ շրջան Ռուսաստանի Դաշնության Չելյաբինսկի մարզում։
Ստեղծվել է 1926 թվականին։ Վարչական կենտրոնը՝ Վարնա ։
Աշխարհագրություն
Շրջանի տարածքի մակերեսը կազմում է 3853 կմ²։
Բնակչություն
2010 թվականի մարդահամարի արդյունքներով շրջանում բնակվում էր 28751 մարդ։ Բնակչության խտությունը կազմում էր 7,46 մարդ/կմ²։
Արտաքին հղումներ
Կատեգորիա:Չելյաբինսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Ռեգիստան
Ռեգիստան (իրան. բառացի՝ ավազով ծածկված տեղ, ռեգ - ավազ և ստան - տեղ, տաջիկերեն՝ ռեգիստոն), հանդիսության հրապարակների անվանումը Միջին Արևելքի քաղաքներում։ Ամենանշանավորը Սամարղանդի Ռեգիստանն է՝ Միջին Ասիայի 15-17-րդ դարերի քաղաքաշինական արվեստի գլուխգործոցներից։ Այն հատակագծում ուղղանկյուն է՝ երեք կողմից (արևմտյան, հյուսիսային, արևելյան) շրջափակված մոնումենտալ, ճոխ հարդարված շքամուտքեր և սլացիկ մինարեթներ ունեցող՝ Ուլուգբեկի (1417-1420), Շիր Դոր (1619-1635/1636, ճարտարապետ Աբուլ Ջաբար, հարդարման վարպետ՝ Մուհամմեդ Աբբաս) և Տիլյա Կարի (1646/1647-1659-1660) մեդրեսեներով, որոնք ճարտարապետական անսամբլ են կազմում քաղաքաշինական «կոշ» սկզբունքի (Շիր Դոր մեդրեսեն Ուլուգբեկի մեդրեսեի հայելային կրկնությունն է) և պարզ ու հստակ համաչափ հարաբերությունների համակարգի կիրառման շնորհիվ։
Կատեգորիա:Հրապարակներ
Աղբենիս (Մշո գավառ)
Աղբենիս, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Դատվան գյուղաքաղաից արևմուտք, Բաղեշ քաղաքից 15 կմ հյուսիս՝ Մուշից Բիթլիս տանող ճանապարհին։
Բնակչություն
XIX դարի վերջին ուներ 40 տուն, ըստ այլ աղբյուրների՝ 100 տուն բնակիչ։
Տնտեսություն
Բնակչության հիմնական զբաղմունքը անասնապահությունն ու երկրագործությունն էր։
Պատմամշակութային կառույցներ
Աղբենիսից հյուսիս գտնվում է Մորխախան քարավանատան ավերակները ։
Ծանոթագրություններ
Կատեգորիա:Արևմտյան Հայաստանի գյուղեր
Վերխնեուրալսկի շրջան
Վերխնեուրալսկի շրջան (Верхнеуральский район), մունիցիպալ շրջան Ռուսաստանի Դաշնության Չելյաբինսկի մարզում։
Ստեղծվել է 1926 թվականին։ Վարչական կենտրոնը՝ Վերխնեուրալսկ ։
Աշխարհագրություն
Շրջանի տարածքի մակերեսը կազմում է 3510 կմ²։
Բնակչություն
2010 թվականի մարդահամարի արդյունքներով շրջանում բնակվում էր 42143 մարդ։ Բնակչության խտությունը կազմում էր 12,01 մարդ/կմ²։
Արտաքին հղումներ
Կատեգորիա:Չելյաբինսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Ֆանտազիաների կղզի
«Ֆանտազիաների կղզի» (Fantasy Island), ռեժիսոր Ջեֆ Ուոդլոուի և սցենարիստներ Ջիլլիանա Ջեյկոբսի, Քրիս Ռոուչի ու Ուոդլոուի ամերիկյան միստիկ սարսափ ֆիլմը : Ֆիլմը հիմնված է համանուն հեռուստասերիալի վրա : Ֆիլմի պրոդյուսրը Ջեյսոն Բլումն է իր Blumhouse Productions ընկերությունով: Sony կինոընկերությունը ֆիլմը թողարկել է 2020 թվականի ֆետրվարի 12-ին :
Արտադրություն
2018 թվականի հուլիսին հայտարարվել է, որ Blumhouse Productions և Sony Pictures ընկերությունները մշակում են ֆիլմ, որը վերաիմաստավորում է «Ֆանտազիաների կղզի» հեռուստասերիալը, և այն նկարագրվում էր որպես «Վայրի արևմուտքի աշխարհը» և «Հյուղակ անտառում» ֆիլմերի խառնուրդ: Ջեֆ Ուոդլոուին վարձել են որպես ռեժիսոր և ֆիլմի սցենարի համահեղինակ :
2018 թվականի հոկտեմբերին Մայքլ Պենիան, Ջիմ Օ. Յանը, Դեյվ Բատիստան և Լյուսի Հեյլը միացել են դերասանական կազմին   : 2018 թվականի նոյեմբերին՝ հարցազրույցի ժամանակ, Ուոդլոուն պատմել է, որ Մեգի Քյուն, Պորտիա Դաբլդեյը և Ռայան Հենսեն միացել են նկարահանման խմբին, ինչպես նաև ենթադրել է, որ Բատիստան այլևս չի նկարահանվում ֆիլմում և չի հայտնվի այնտեղ :
Մայքլ Ռուկերը, Շառլոտա Մաքիննին, Պարիսա Ֆիտց-Հենլին և Օսթին Սթոուելլին դերասանական կազմին միացել են 2019 թվականի հունվարին : Ռայան Հանսենը հետագայում հաստատել է, որ հեռուստասերիալի Թեյթիի կերպարը ֆիլմում չի լինի :
Երաժշտություն
Բեար Մաք-Կրիրին գրել է ֆիլմի երաժշտությունը՝ փոխարինելով համահեղինակ և կոմպոզիտոր Մեթյու Մարջեսոնին:
Թողարկում
Սկզբնապես «Ֆանտազիաների կղզի» ֆիլմի թողարկումը նախատեսվել էր 2020 թվականի փետրվարի 28-ին, մինչև որ թողարկման ամսաթիվը տեղափոխվել է մի փոքր ավելի շուտ՝ 2020 թվականի փետրվարի 14-ը :
Շահույթ
2020 թվականի մարտի 4-ին «Ֆանտազիաների կղզի» ֆիլմը հավաքել է 24,8 միլիոն դոլար ԱՄՆ-ում ու Կանադայում և 16,4 միլիոն դոլար այլ երկրներում: Ընդհանուր շահույթը կազմել է 41,2 միլիոն դոլար 7 միլիոն դոլար բյուջեի դեպքում :
Միացյալ Նահանգներում և Կանադայում թողարկվել է «Սոնիկ ոզնին», «Լուսանկար» և «Կործանում» ֆիլմերի հետ, և կանխատեսվում էր, որ 4 օրվա ընթացքում այն պետք է հավաքի 12-16 միլիոն ԱՄՆ դոլար : Առաջին օրն այն ստացել է 5,7 միլիոն դոլար, առաջին երեք օրում՝ 12,6 միլիոն դոլար, իսկ ընդհանուր հաշվով չորս օրվա ընթացքում՝ 14 միլիոն դոլար՝ դրամարկղում զբաղեցնելով երրորդ տեղը :
Քննադատություն
Ֆիլմն ստացել է բացասական գնահատականներ: Rotten Tomatoes կայքում ֆիլմն ունի 9 % վարկանիշ՝ հիմնված 75 գրախոսականների վրա, որոնց միջին միավորը 3,07/10 է : Metacritic կայքում ֆիլմն ունի 100 հնարավորից 21 բալ՝ հիմնված 26 գրախոսականների վրա, ինչը նշանակում է «ընդհանուր առմամբ անբարենպաստ ակնարկներ» : CinemaScore կայքի հանդիսատեսը ֆիլմին A+-ից մինչև F սանդղակից տվել է «C-» միջին գնահատական, իսկ PostTrak կայքին հանդիսատեսը ֆիլմին հինգ աստղից տվել է երկուսը, ընդ որում՝ նրանց միայն 37 %-ն է խորհուրդ տվել այս ֆիլմը :
Ծանոթագրություններ
Կատեգորիա:2020 ֆիլմեր Կատեգորիա:Անգլերեն ֆիլմեր Կատեգորիա:Columbia Pictures ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ֆանտաստիկ սարսափ ֆիլմեր Կատեգորիա:Ամերիկյան սարսափ թրիլեր ֆիլմեր Կատեգորիա:Ամերիկյան սարսափ ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Ամերիկյան թրիլեր ֆիլմեր Կատեգորիա:2010-ականների արկածային ֆիլմեր Կատեգորիա:Սլեշեր ֆիլմեր
Ծննդյան իսպանական խաղարկություն
Ծննդյան իսպանական խաղարկություն (Sorteo Extraordinario de Navidad, ինչպես նաև Lotería de Navidad), ամենամյա իսպանական ազգային խաղարկություն։ Անցկացվում է 1812 թվականից Իսպանիայի Պետական վարչության բաժանմունքի կողմից։ Sorteo de Navidad անվանումն առաջին անգամ կիրառվել է 1892 թվականին ։
Ծննդյան իսպանական խաղարկությունը հանդիսանում է ամենահին մշտական խաղարկություններից երկրորդն աշխարհում։ Խաղարկությունն Իսպանիայի քաղաքացիական պատերազմի ժամանակ չընդհատվեց, միայն տեղափոխվեց Վալենսիա, քանի որ հանրապետականներն ստիպված էին լքել մայրաքաղաք Մադրիդը։ Հանրապետականների տապալումից հետո խաղարկությունը շարունակեց իր գոյությունը Ֆրանկոյի ռեժիմի օրոք։
Ծննդյան իսպանական խաղարկությունն իր մրցանակային ֆոնդի չափով համարվում է ամենախոշորն աշխարհում։ 2012 թվականի տվյալների համաձայն՝ եթե բոլոր տոմսերը վաճառվեին, վճարված մրցանակների ընդհանուր գումարը կկազմեր 2,52 միլիարդ եվրո (70 % եկամուտ տոմսերի վաճառքից)։ El Gordo («գիրուկ») անվանմամբ առաջին կատեգորիայի մրցանակների ընդհանուր գումարը կազմեց 720 միլիարդ եվրո. այդ գումարը բաժանվեց 180 շահած տոմսերի մեջ, որոնցից յուրաքանչյուրն ստացավ 4 միլիարդ եվրո։
2013 թվականի խաղարկության մեջ սերիաների քանակը փոխվեց՝ 180-ից դառնալով 160, և ընդհանուր մրցանակային ֆոնդը կազմեց 2,24 միլիարդ եվրո (նախկինի պես՝ տոմսերի վաճառքից 70 % եկամուտ)։
Տոմսերի համարներ և մրցանակներ
Ծննդյան իսպանական խաղարկությունը հիմնված է տոմսերի հնգանիշ համարների վրա այնպես, ինչպես և սովորական իսպանական ազգային խաղարկությունը։ Անհավանական տարածում ունենալու պատճառով յուրաքանչյուր տոմսը տպագրվում է մի քանի անգամ՝ այսպես կոչված մի քանի սերիաներով։ Յուրաքանչյուր տոմսին վերապահվում է հնգանիշ համար և այդ տոմսի համար պահպանվում է մի քանի սերիանորում։ Օրինակ՝ 00001 համարով տոմսը տպագրվում է մի քանի անգամ՝ տարբեր սերիաներով։ Յուրաքանչյուր տոմսն արժե 200 եվրո։ Քանի որ արժեքը բավականին բարձր է, տոմսերը նաև բաժանվում են դեսյատինների (տասանորդների)։ Մեկ դեսյատինի արժեքը հավասար է €20, դեսյատին գնելու դեպքում շահող տոսմի մրցանակը վճարվում է ամբողջ տոմսի շահման 10 %-ի չափով։
Սերիա, Յուրաքանչյուր տոմս տպագրված է բազմաթիվ անգամներ՝ սերիաների տարբեր համարներով։
Դեսյատին, տոմսի 1/10 մասն արժե 200 եվրո։ Խաղացողների մեծ մասը դեսյատին է գնում։
Հնարավորություն կա թե՛ անհատապես, թե՛ կազմակերպության միջոցով ձեռք բերելու տոմսի ավելի փոքր մասը։ Այդպիսի մասը կոչվում է «ներդրում»։ Շատ կազմակ երպություններ ձեռք են բերում տոմսերը, ապա բաժանում են մասերի և «ներդրումները» վերավաճառում են իրենց հաճախորդներին կամ անձնակազմին։ Սովորաբար տոմսի այդպիսի մասերի արժեքի մեջ ներառված են բարեգործական վճարները։ Այդպիսի «ներդրումների» գնորդները ստորագրում են վճարման հաստատման համար։ Եթե տոմսը շահող է լինում, մրցանակը բաժանվում է այն խաղացողների միջև, որոնք ներդրումներ են արել այդ տոմսով, իսկ չափը կախված է նրանց կատարած վճարների չափից։ Իսպանացիների մեծ մասը յուրաքանչյուր տարի գնում է Ծննդյան խաղարկության տոմսի գոնե ամենափոքր մասը, նույնիսկ եթե մնացյալ ժամանակ ոչ մի խաղարկության չի մասնակցում։ Ընդունված է տոմսերով փոխանակվել ընտանիքի, ծանոթների հետ կամ ձեռք բերել գործատուից։
2013 թվականին խաղարկությանը մասնակցում էր 100.000 տոմսի 160 սերիա (00000-ից մինչև 99999), յուրաքանչյուրը՝ 200 եվրո արժողությամբ։ Եթե վաճառվեին բոլոր տոմսերը, վաճառքից ստացված ընդհանուր եկամուտը կկազմեր 3,2 միլիարդ եվրո, և մրցանակային ֆոնդը կկազմեր 2,24 միլիարդ եվրո (վաճառքից 70 %-ը)։ Յուրաքանչյուր սերիայի համար մրցանակների կառուցվածքն այսպիսին է.
2012 թվականին 1-ին կատեգորիայի El Gordo մրցանակը շահեց 76058 համարը։ 76057 և 76059 համարները համապատասխանաբար ստացան 20.000-ական եվրո։ Ի լրումն սրա՝ 76000-ից մինչև 76099-ը բոլոր համարները (բացառությամբ՝ El Gordo համարի) ստացան 1000 եվրոյի չափով մրցանակ՝ շահած տոմսի 1-ին 3 թվանշանների հետ ունեցած համընկնման կատեգորիայում։ «58»-ով ավարտվող բոլոր համարները (բացառությամբ շահած համարի) 1000 եվրոյի չափով մրցանակ ստացան, և այն բոլոր համարները, որոնք ավարտվում էին «8»-ով (բացառությամբ՝ շահած համարի) 200 եվրոյի չափով գումարի վերադարձ ստացան։
Խաղարկություն
Վիճակահանության մեջ օգտագործվում է խաղարկության 2 սարք։ Առաջին պարունակում է 100.000 փայտե փոքրիկ գնդակներ՝ յուրաքանչյուրն ունիկալ հնգանիշ համարով՝ 00000-ից մինչև 99999։ Երկրորդ փոքրիկ սարքը պարունակում է 1.807 փայտե գնդակներ, որոնցից յուրաքանչյուրի վրա նշված է մրցանակը՝ եվրոյով.
Մեր օրերում փայտե գնդակների վրա գրառումներն արվում են լազերով, որպեսզի բացառեն գնդակի կշռի փոփոխման հնարավորությունը ։ Դրանցից յուրաքանչյուրը կշռում է 3 գրամ և ունի 18.8 մմ տրամագիծ։ Մինչ այն պահը, որ գնդակները լցվում են սարքի մեջ, կազմակերպիչները հանրությանը հնարավորություն են ընձեռում գնդակներն ստուգելու և համոզվելու, որ յուրաքանչյուր խաղացողի համարը մասնակցում է խաղարկությանը։
Խաղարկության ժամանակ յուրաքանչյուր սարքից միանգամից դուրս են հանվում 2 գնդակներ։ Մի դպրոցականն իրականացնում է տոմսի շահող համարը, մյուս դպրոցականն իրականացնում է դրան համապատասխան մրցանակը։ Այդ գործընթացը կրկնվում է մինչ այն պահը, քանի դեռ հանված չեն լինի բոլոր մրցանակային գնդակները։ Քանի որ բավականին շատ մրցանակ կա, խաղարկույունը մի քանի ժամ է տևում։ Դպրոցականները խաղարկությանը հերթափոխով են մասնակցում    ։
El Gordo
Շահման կուլմինացիան այն պահն է, երբ դուրս է բերվում առաջին մրցանակը՝ El Gordo-ն ։ Տոմսավաճառ կրպակները սովորաբար տոմսերը վաճառում են մեկ կամ երկու տարբեր թվերով, այդ կերպ շատ հաճախ առաջին մրցանակի տերերն ապրում են միևնույն քաղաքում կամ աշխատում են միևնույն կազմակերպությունում։ 2011 թվականին բոլոր այն տոմսերը, որոնք շահել էին El Gordo, վաճառվել էին Հրանեին քաղաքում, որն ունի մոտ 2.000 բնակչություն։ 2010 թվականին մրցանակի մի մասը՝ 414 միլիոն եվրոն բաժին հասավ Բարսելոնային, մնացյալ 585 միլիոն եվրոն բաժանվեց Մադրիդի, Տեներիֆեի, Ալիկանտեի, Վալենսիայի, Սարագոսայի, Կասերեսի և Գիպուսկոայի միջև ։ 2006 թվականին շահած տոմսերը վաճառվել էին Իսպանիայի մեծաթիվ վաճառակետերում, այն դեպքում, երբ մրցանակային 2-րդ կատեգորիայում շահածը (դեսյատինի համար 100.000 եվրո) վաժառվել էր Մադրիդի կենտրոնում գտնվող Պուերտա դել Սոլ կրպակում։ 2005 թվականին շահած թվերով տոմսերը վաճառվել էին Կատալոնիայի Վիկ քաղաքում, որի բնակչությունը կազմում է 37.825 մարդ, և որի բնակիչները միմյանց միջև բաժանել էին մոտ 500 միլիոն եվրոն (յուրաքանչյուր շահած դեսյատինին բաժին էր ընկնում 300.000 եվրո)։
Արտաքին հղումներ
Կատեգորիա:Իսպանիայի մշակույթ Կատեգորիա:Իսպանիայի խաղարկություններ Կատեգորիա:Սուրբ ծնունդն Իսպանիայում
Սեդրակ Մամուլյան
Սեդրակ Շալիկոյի Մամուլյան, հայ խոհարար, մի շարք խոհարարական փառատոների կազմակերպիչ։
Կենսագրություն
Ծնվել է 1962 թվականի մարտի 21-ին Վրաստանի Մառնեուլի շրջանի Խոխմելի գյուղում՝ մանկավարժների ընտանիքում։ Հայրը՝ Շալիկո Սեդրակի Մամուլյանը, մասնագիտությամբ ֆիզիկայի և մաթեմատիկայի ուսուցիչ՝ երկար տարիներ աշխատել է որպես գյուղի դպրոցի տնօրեն։ Մայրը՝ ազգությամբ վրացի Զինա Իսահակի Չաչանիձե, մասնագիտությամբ վրացերենի ուսուցչուհի։
Առաջին քայլերը 1969 թվականին արել է գյուղի ութամյա դպրոցում, այնուհետև 1975 թ. ընտանիքով գյուղից տեղափոխվել են Հայաստան, քաղաք Երևան և կրթությունը շարունակել է Ջափարիձեի (այժմ՝ Ռուբեն Սևակի անվան) անվան թիվ 151 դպրոցում։ 1979 թվականին ավարտել է դպրոցն ու ընդունվել թիվ 17 խոհարարական ուսումնարան, որն ավարտել է 1981 թ.։ 1981-1983 թթ. ծառայել է Խորհրդային Միության բանակում՝ հակաօդային պաշտպանության զորքերում (ՀՕՊ) ։
Աշխատանք
1983-1987 թթ. Գեղարդ ռեստորանում՝ որպես խոհարար, 1985 թվականին վերապատրաստվել է Կիևի առևտրի նախարարության վերապատրաստման ինստիտուտում։ Աշխատել է Նաիրի հյուրանոցում՝ որպես խոհարար 1987-1994 թթ.։ 1994-1996 թթ. Երկաթգծի վարչությունում եղել է զինված պահպանության մարտիկ։ 1996-2009 թթ. Հայաստանի ամերիկյան համալսարանի (ՀԱՀ)՝ որպես ավագ խոհարար ։ 2007 թվականին համախոհների հետ հիմնել է Հայ խոհարարական ավանդույթների զարգացման և պահպանման ՀԿ-ն ընտրվել է կազմակերպության նախագահ և մինչ օրս հանդիսանում է սույն կազմակերպության նախագահ։ 2009 թվականից մինչ օրս աշխատում է «Արարատ հոլ» ռեստորանում՝ որպես ավագ խոհարար և տնօրեն ։ 2011 թ. աշխատում է Երևանի Վալերի Բրյուսովի անվան պետական լեզվահասարակագիտական համալսարանի զբոսաշրջության (Տուրիզմ) բաժնում՝ որպես Ազգային և աշխարհի խոհանոց առարկայի դասախոս։
Ծանոթագրություններ
Կատեգորիա:Հայ խոհարարներ
Տրոիցկի շրջան
Ստեղծվել է 1924 թվականին։ Վարչական կենտրոնը՝ Տրոիցկ ։
Աշխարհագրություն
Շրջանի տարածքի մակերեսը կազմում է 4591 կմ²։
Բնակչություն
2010 թվականի մարդահամարի արդյունքներով շրջանում բնակվում էր 31011 մարդ։ Բնակչության խտությունը կազմում էր 6,75 մարդ/կմ²։
Արտաքին հղումներ
Կատեգորիա:Չելյաբինսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Օգնյակ
Օգնյակ (Огняк), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Լուժենգա գետի ձախ ափում՝ 44 կմ հեռավորության վրա։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Մերկելի շեղանկյուն
Մերկելի շեղանկյուն (Merkel-Raute, Merkel diamond ), անգլիալեզու ԶԼՄ-ում կոչվում է նաև «Իշխանության եռանկյուն» (Triangle of Power) , ժեստ, որի ժամանակ ձեռքերը փորի առաջ պահված են այնպես, որ բութ մատներն ու ցուցամատները միանալով կազմում են քառանկյունաձև պատկեր։ Այն Անգելա Մերկելի՝ Գերմանիայի ներկայիս կանցլերի կորպորատիվ ժեստն է, որ բնութագրվել է որպես «աշխարհում, հավանաբար, ամենահայտնի ժեստերից մեկը» ։
Այն հարցին, թե ինչպես է Merkel-Raute ներդրվել որպես նրա ապրանքային նշան, Մերկելը հայտարարել է, որ «միշտ եղել է այն հարցը, թե ինչ անել ձեռքերը, և ահա թե ինչպես է դա տեղի ունեցել» ։ Ինքն այդ ժեստն ընտրել է առանց խորհրդատուի օգնության, որովհետև «այն պարունակում է որոշակի համաչափություն» ։
Օգտագործում կողմնակիցների և հակառակորդների կողմից
Կարծրատիպային ժեստն ի սկզբանե օգտագործել են Անգելա Մերկելին և նրա կառավարությունը ծաղրելու համար ։ Մասնավորապես, այն և կարմիր ժակետը, որը Մերկելը սովորաբար հագնում է, օգտագործում են բեմում նրան ներկայացնող կատակերգուները։ Յան Ֆիլիպ Գլոգերի «Թռչող հոլանդացին» ներկայացման մեջ, որի պրեմիերան կայացել է 2013 թվականին՝ Բայրոյթի փառատոնի ժամանակ, Մերկելի շեղանկյունն օգտագործվել է կապիտալիզմը քննադատելու նպատակով. ելույթի ժամանակ ժեստը ներկայացվել է որպես բանկիրների և մենեջերների ընտրախավի տարբերակիչ նշան ։
Երբ Մերկելի սեփական կուսակցությունը (պահպանողական Քրիստոնեա-դեմոկրատական միություն) սկսվեց օգտագործել ժեստը, այն ընդունվեց որպես Մերկելի (ենթադրաբար) հանգիստ ղեկավարության քաղաքական խորհրդանիշ։ 2013 թվականի սեպտեմբերի 2-ին դաշնային ընտրությունների քարոզարշավի գագաթնակետին ՔԴՄ-ը ներկայացրեց Բեռլինի կենտրոնական կայարանի ուղևորներին ողջունող հսկայական բանները, որը ցուցադրվում էր հյուրանոցի 2 կողմերից, շինություն, որ զբաղեցնում է մոտ 2400 մ² ընդհանուր մակերես ։ Լուսնկարներով խճանկարը կազմված էր ՔԴՄ-ի կողմնակիցների ձեռքերի 2150 պատկերներից և ոչինչ ցույց չէր տալիս, բայց Մերկելի ձեռքերը կազմում էին շեղանկյուն, որի կողքին գրված էր «Գերմանիայի ապագան լավ ձեռքերում է» (Deutschlands Zukunft in guten HändenDeutschlands Zukunft in guten Händen) կարգախոսը ։ Ըստ Գերման Գրյոեի՝ ՔԴՄ նախընտրական քարոզարշավի ղեկավարի՝ գովազդային տախտակը «հիանալի կերպով կներկայացնի մեր նախընտրական ուղերձը» ։
Ընդդիմադիր քաղաքական գործիչները քննադատեցին քարոզչական հսկա ազդագիրը՝ որպես «անձի պաշտամունքի հրեշավոր» օրինակ ՝ այն անվանելով «կուբայական ոճ» ։ «Դեր Տագեսշպիգել» գերմանական թերթը Կուրտ Տուխոլսկիի Mutters Hände բանաստեղծության («Մոր ձեռքերը», այնտեղ նկարագրվում է մոր ծեր, մահացող կնոջ ձեռքերը) զուգակցմամբ անզավակ Մերկելի համար օգտագործեց Mutti («մայրիկ») մականունը ՝ նկատի ունենալով, որ քաղաքական գործչի համար լավ չէ միայն ձեռքերի ժեստով բնութագրվելը ։
Ի լրումն ազդագրի՝ Մերկելի շեղանկյունը օգտագործվել է ՔԴՄ մեկ այլ կամպանիայում։ Գերմանիայի երիտասարդական միությունը՝ ՔԴՄ-ի երիտասարդական թևը, կազմակերպեց ֆլեշմոբներ, որոնց ժամանակ մասնակիցները հավաքվում էին մի շրջանում՝ նմանակելով ժեստը Գերմանիայի հասարակական որոշ վայրերում ։ Թողարկվեցին նաև պաստառներ Մերկելի շեղանկյան ձևով ոճավորված և «Cool bleiben und Kanzlerin wählen» («Պահպանեք հանգստությունը և քվեարկեք կանցլերի օգտին» կամ «Եղիր վճռական և ընտրիր կանցլերին») կոչերով՝ օգտագործելով Keep Calm and Carry On բրիտանական զինվորական կարգախոսը։ Այդ պաստառները պատրաստված էին հագուստի տարբեր մասերից, ինչպիսիք են, օրինակ, սպորտայի վերնաշապիկը և հուդին ։ Ոճային այդ տարբերակը օգտագործել է teAM Deutschland՝ ՔԴՄ-ի կամպանիայի թիմը, որպեսզի Մերկելին իր կայքում ներկայացնի դեռ 2013 թվականի մարտին ։ Բացի այդ, Ուսանողների քրիստոնեա-դեմոկրատական ասոցիացիան (Ring Christlich-Demokratischer Studenten)՝ ՔԴՄ-ի հետ կապված ուսանողական կազմակերպություն, համալսարանի ուսանողների՝ Մերկելի շեղանյունը պատկերող լուսանկարներով ստեղծեց «Studenten für Merkel» («Ուսանողները Մերկելի համար») կայքը, որն ուներ «''Ich wähle Angie! Und du?''» («Ես քվեարկում եմ Էնջիի օգտին։ Իսկ դո՞ւ։») կարգախոսը։ Կայքն ընթերցողներին խրախուսում էր այնտեղ ներբեռնել իրենց սեփական լուսանկարները։
Համացանցային մեմ
Քրիստոնեա-դեմոկրատական միության քարոզչական հսկա պաստառը համացանցում տեղադրելու պահից սկսած դարձավ հայտնի, հատկապես սոցիալական ցանցերի օգտատերերի շրջանում ։ Թվային մշակումով թողարկված նկարները դարձան համացանցային մեմ, այդպիսիք են հատկապես Մերկելի ձեռքերը Չարլզ Մոնտգոմերի Բյորնսի (որի այցեքարտը համարվում է համանման ժեստը), Grumpy Cat-ի, Սփոքի և ուրիշների նկարներին դրված պատկերները ։
Ծանոթագրություններ
Կատեգորիա:Քաղաքական խորհրդանիշներ Կատեգորիա:Համացանցային մեմեր Կատեգորիա:Ժեստեր
Կլապովսկայայի դաստակերտ
Կլապովսկայայի դաստակերտ (Усадьба Клаповской), դաստակերտ Մոսկվայում։ Հասցեն` Գոնչարնայա փողոց, տուն 14-16։ Մշակութային ժառանգության դաշնային նշանակության օբյեկտ է ։
Նկարագրություն
Դաստակերտի համակառույցը բաղկացած է գլխավոր տնից և երկու կողաշենքերից, որոնք միացնում է ձուլածո ճաղերով և երկու դարպասով ցանկապատը։ Գլխավոր շենքը կառուցվել է 1800-ական թվականներին կառուցված երկհարկանի ուղղանկյուն շենքի հիման վրա։ Նույն ժամանակ կառուցվել է նաև հյուսիսային կողաշենքը, որը նման է ոչ հեռու գտնվող Բատաշևի դաստակերտի կողաշենքերին (ըստ այլ տեղեկության` դաստակերտի գլխավոր շենքի հիմքում XVII դարի մեկհարկանի ապարանք է)։ Մեր օրերը հասած ամպիր ոճի նկարագիրը դաստակերտը ստացել է 1812 թվականի հրդեհից հետո` 1816-1823 թվականներին, վաճառական Ի. Ս. Ռախմանովի պատվերով տեղի ունեցած վերակառուցման ժամանակ։ Աշխատանքների ընթացքում կառուցվել է հարավային կողաշենքը, գլխավոր բակը և փողոցը բաժանել է կոպտատաշ շարվածքով հիմքի վրա ամրացված ձուլածո ցանկապատը։ Մուտքի դարպասը շրջանակված է եղել կոթողային մույթերով, իսկ գլխավոր տունը ստացել է վեցսյունանի հոնիական սյունաշարք և լայն ու բաց սանդուղք։ Արդյունքում, չնայած համեստ չափերին, համակառույցը ձեռք է բերել կոթողային տեսք։ Պատերի զանգվածեղությունն ընդգծում է նրբագեղ ծեփվածքը։ Դարպասի սյունամուտքի և մույթի ծոփորի դեկորը նմանը չունի, գլխավոր տան կենտրոնի պատուհանները զարդարում են նախշերով կամարակները ։
Պատմություն
1830-ական թվականներին դաստակերտը ձեռք է բերել վաճառական Պ. Մոլոշնիկովը, նրա օրոք գլխավոր տան ճակտոնին փորագրվել է սեփականատիրոջ անվան և ազգանվան «Պ» և «Մ» սկզբնատառերով հյուսված միացագիր։ Դաստակերտի վերջին սեփականատերը մինչև 1917 թվականի հեղափոխությունը եղել է Մ. Պ. Կլապովսկայան։ Խորհրդային իշխանության հաստատումից հետո դաստակերտի շենքերում տեղակայվել է «Գիտական աթեիզմի տունը», վերակառուցումից հետո` «Հոգևոր ժառանգության կենտրոնը» ։
Ներկայումս դաստակերտում գործում է ««Սաֆինատ» լոգիստիկ ներդրումային խումբ» ընկերությունը, որի միջոցներով կատարվել է գլխավոր տան ամբողջական գիտական վերակառուցումը։ Աշխատանքների ընթացքում վերականգնվել են սկզբնական հատակագծումը, գեղատեսիլ և ծեփածո առաստաղազարդերը, առաստաղի որմնանկարները, հավաքովի մանրահատակը։ Ըստ պահպանված նկարների` վերականգնվել են կահույքն ու ներսույթի մանրամասները ։
Գրականություն
Կատեգորիա:Մոսկվայի շենքեր և կառույցներ
Զարգացման հայկական բանկ
Զարգացման Հայկական Բանկ ԲԲԸ, Հայաստանում մինչև 2016-ը գործող ունիվերսալ բանկ էր, որը մատուցում էր բանկային ծառայություններ (ավանդներ, վարկեր, վճարային քարտեր, դրամական փոխանցումներ, հեռահար սպասարկում, փաստաթղթային գործառնություններ, թանկարժեք իրերի պահպանություն) ինչպես իրավաբանական, այնպես էլ ֆիզիկական անձանց։ Բանկը ներկայացված էր ինչպես Երևան քաղաքում, այնպես էլ Հայաստանի մի շարք մարզերում և Արցախում։ Բանկի կենտրոնական գրասենյակը գտնվում էր քաղաք Երևանում։
Բանկի գործունեության հիմնական ուղղությունը
Բանկը նաև թղթակցային սերտ կապերի մեջ է Եվրամիության երկրների, Ռուսաստանի և Վրաստանի առավել ճանաչված բանկերի հետ։
Բանկի կողմից մատուցվող ծառայությունները
Բանկը տրամադրում է սպառողական վարկեր, քարտային վարկեր, բիզնեսվարկեր, հիպոտեկային վարկեր, ավտովարկեր, քարտային վարկային գծեր, ինչպես նաև իրականացնում է ժամկետային ավանդների ներգրավում, պլաստիկ քարտերի տրամադրում և սպասարկում, հեռահարսպասարկում, դրամական փոխանցումների իրականացում, անհատական պահատեղերի տրամադրում, փաստաթղթային գործառնություններ (ակրեդիտիվների, ինկասոյի և նպատակային էսքրոու հաշիվների սպասարկում), ռեեստրի վարում, օպցիոնների և ֆորվարդների գործարքներ, ներդրումային և պահառուական ծառայություններ։ 2011 թ. Զարգացման Հայկական Բանկը հանդես է գալիս հատուկ առաջարկով, այն է՝ ֆիզիկական և իրավաբանական անձանց առաջարկում է շուրջ 14 բանկային ծառայությունների անվճար սպասարկում բանկի կողմից սահմանված պայմաններին բավարարելու դեպքում։ Բանկը նաև պարբերաբար հանդես է գալիս նոր պրոդուկտների առաջարկով.օրինակ՝ պարզեցված վարկ, բազմարժութային ավանդ (հնարավորություն դրված ավանդը մի արժույթից մյուսը փոխարկելու),ինչպես նաև տարբեր խրախուսական առաջարկներ է ներկայացնում հաճախորդներին, օրինակ՝ ներդնելով ավանդ (կախված ներդրված գումարի չափից)՝ հաճախորդներին տրամադրվում է բանկի վճարային քարտը։ Բանկի կողմից տրամադրվող վարկ և ավանդ պրոդուկտները Բանկը պարբերաբար մշակում է և, ելնելով շուկայի պահանջարկից, ներկայացնում է հաճախորդին նորացված առաջարկներով։ Բանկն առաջինն է տրամադրել ՀՀ ֆիզիկական և իրավաբանական անձանց միջազգային ֆինանսական շուկաներում արտաժութային (Forex margin trading) գործառնություններ իրականացնելու հնարավորություն։
Բանկի մասնաճյուղերը
Բանկն ուներ 9 մասնաճյուղ, որից 5-ը Երևան քաղաքում, մյուս 4-ը՝ Արմավիր, Վանաձոր, Գյումրի քաղաքներում և 1-ը ԼՂՀ-ում՝ Ստեփանակերտ քաղաքում։
Ծանոթագրություններ
=Տես նաև=
Մերի Բլեք
Մերի Բլեք (Mary Black-O'Reilley,, Իռլանդիա), իռլանադացի երգչուհի և դերասանուհի։
Կենսագրություն
Մերի Բլեքը ծնվել է 1955 թվականի մայիսի 22-ին, Շառլմոնտ-Սենտեում (Դուբլին, Իռլանդիա) ջութակահարի և երգչուհու ընտանիքում։ Բլեքն ունի երեք եղբայր և քույր. Շեյ Բլեք, Մայքլ Բլեք, Մարտին Բլեք և Ֆրենսիս Բլեք (ծնվ. 1960)։
Մերին սկսել է իր երաժշտական կարիերան 1975 թվականից, դառնալով «General Humbert» երաժշտական ֆոլկ խմբի մասնակից, որի շրջանակներում նա ճանապարհորդել և շրջագայել է Եվրոպայով, թողարկելով երկու ալբոմ՝ 1975 և 1978 թվականներին։ Խմբի կազմալուծումից հետո սկսել է իր սլո կարիերան։ 2000 թվականին «Իռլանդիայի ամենաբեղուն մարդիկ» ֆիլմում խաղացել է միսիս Բրաունի դերը։
Անձնական կյանք
1979 թվականից Մերին ամուսնացած է երաժշտական պրոդյուսեր Ջո Օ'Ռայլլիի հետ։ Զույգերն ունեն երեք երեխա՝ երկու տղա և մեկ աղջիկ. Քոնոր Օ'Ռայլլի (ծնվ. 1981), Դեննի Օ'Ռայլլի (ծնվ. 1985) և Ռոուշին Օ'Ռայլլի (ծնվ. 1988)  :
Արտաքին հղումներ
Կատեգորիա:Իռլանդացի դերասաններ Կատեգորիա:Իռլանդացի երգիչներ Կատեգորիա:21-րդ դարի երգչուհիներ
Մազերնի
Մազերնի (Mazerny), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 118 մարդ, բնակչության խտությունը` 9.59 մարդ/կմ²։ Բնակավայրը զբաղեցնում է 12.3 կմ² տարածք։
Աշխարհագրություն
Գտնվում է Փարիզ քաղաքից 185 կմ հյուսիս-արևելք, Շալոն ան Շամպայն քաղաքից 75 կմ հյուսիս, Շառլվիլ Մեզիեր քաղաքից 20 կմ հարավ։
Տնտեսություն
2010 թվականին ուներ 74 աշխատունակ (15-64 տարեկան) բնակիչ, որոնցից ակտիվ էին 57-ը, իսկ ոչ ակտիվները` 17։ Ակտիվության ցուցանիշը կազմում է 77,0 %։ 57 աշխատունակ մարդկանցից աշխատել է 48 անձ (33 տղամարդ և 15 կին)։ Գործազուրկ են եղել 9 անձ (1 տղամարդ և 8 կին)։ 17 անաշխատունակներից 2-ը եղել են աշակերտներ կամ ուսանողներ, 9-ը` թոշակառուներ, իսկ 6-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ֆրիդլանդյան դարպասներ
Ֆրիդլանդյան դարպասներ  (գերմ. Friedländer Tor), Կալինինգրադի պահպանված յոթ դարպասներից մեկը:   Տեղակայված է Կալինինի պողոտայի և Ձորժինսկու փողոցների խաչմերուկում, սահմանակից է Հարավային զբոսայգուն  (նախկինում` ՀԼԿԵՄ  40-ամյակի զբոսայգի): Դարպասներում տեղակայված է թանգարան:
Պատմություն
Դարպասի անվանումը կապված է Ֆրիդլանդ, ներկայիս Պրավդինսկ քաղաքի հետ: Առաջին Ֆրիդլանդյան դարպասները կառուցվել են 18-րդ դարում, սակայն դրանք տեղակայված չէին ներկայիս տեղում: Ներկայումս պահպանված Ֆրիդլանդյան դարպասները դաձան Քյոնիգսբերգի վերջին դարպասները (այսինքն կառուցվել են վերջինը): Կառուցման ստույգ տարեթիվն անհայտ է, մոտավոր տարեթվերը 1857 թվականից 1862 թվականներն են: Անհայտ է նաև, թե ով է եղել դրանց ճարտարապետը: 20-րդ դարի սկզբին հնացած և ռազմական նշանակությունը կորցրած դարպասները, երկրորդ հողապատնեշի հետ միասին պաշտպանության  նախարարության կողմից վաճառվեց քաղաքին: Այդ ժամանակ տրանսպորտի երթևեկությունը դրանց միջով դադարեցվեց, քանի որ պաշտպանական հողապատնեշի մի մասը դարձավ ոչ պիտանի,  հիմնահատակ քարուքանդ եղավ  և դեպի Ֆրիդլանդ ճանապարհը  (այժմ` Ձերժինսկու փողոց) սկսեց անցնել դարպասների կողքով:
Պատերազմից հետո դարպասները երկար ժամանակ դատարկ էին, այնուհետև այնտեղ տեղակայվեցին պահեստներ: 1980-ական թվականների վերջին Հարավային զբոսայգում սկսվեցին մաքրման աշխատանքներ իրականացվել, մաքրվեցին նաև զբոսայգու տարածքի բազմաթիվ լճակների հատակները: Այդ աշխատանքների ընթացքում հայտնաբերվեցին բազմաթիվ հին առարկաներ: Շուտով դարպասներում կազմակերպվեց թանգարան, որի հիմնական ցուցանմուշները դարձան զբոսայգում հայտնաբերված առարկաները:
Ճարտարապետություն
Ինչպես Քյոնիգսբերգի մյուս բոլոր դարպասները, այնպես էլ Ֆրիդլանդյան դարպասները կառուցվել էին նոր գոթական ոճով: Նախագծի հեղինակի անունը անհայտ է, երբեմն հեղինակությունը վերագրվում է Ֆրիդրիխ Շտյուլերին: Քաղաքի կողմից դարպասների ճակատային մասը բաժանված է հինգ որմահեցերով վեց մասերի: Որմահեցերն ավարտվում են երկթեք սրածայր դեկորատիվ աշտարակներով և ատամնավոր ճաղաշարերով: Դարպասների բոլոր արտաքին ելքերը (դռների և պատուհանների մուտքերը) կառուցված են սլաքակամարների տեսքով և զարդարված են  գեղանկարչական շքամուտքերով:
Դարպասների երկու կենտրոնական հատվածները զբաղեցնում են անցուղիները, որոնց լայնությունը կազմում է 4,39 մետր, բարձրությունը՝ 4,24 մետր: Դարպասների եզրամասերը զբաղեցնում են հրետանախուցերը: Դարպասի ճակատային մասի մակերեսը զարդարված է ցանցով, որը իրենից ներկայացնում է շեղանկյուն գեղազարդ: Այդ ցանցի «Թելերը» պատրաստված են այլ գույնի աղյուսներից: Դարպասի ճակատամասը զադարում էր Ֆրիդրիխ ֆոն Ցոլերնի արձանը, որը չի պահպանվել (անհետացել է պատերազմից հետո): Մյուս արձանը պատկերում է մագիստրոս Զիգֆրիդ ֆոն Ֆեյխտվանգենին, որը հանդիսանում է Մարիենբուրգի Միջին ամրոցի հիմնադիրը, այն տեղակայված է դարպասներից դուրս (ներկայումս՝ ք. Մալբորկ, Լեհաստան): Արձանի հեղինակն է Վիլհելմ Լյուդվիգ Շտյուրմերը: Ներկայումս արձանները վերականգնվել են (Ֆեյխտվանգենի արձանը 2005 թվականին, Ցոլլերնինը, 2008 թվականին ):
Դարպասների արտաքին կողմից տեղակայված է պահականոց:
Թանգարան
2007 թվականին թանգարանը երկրորդ տեղը գրավեց «փոփոխվող թանգարաններ, փոփոխվող աշխարհում» չորրորդ համառուսաստանյան մրցույթում:  Այս մրցույթին մասնակցում էին չորս հարյուր թանգարաններ, Ֆրիդլանդյան դարպասները զիջեցին միայն Տրետյակովյան պատկերասրահին:  Մրցանակային գումարները օգտագործվեցին թանգարանի արդիականացման համար :
Ներկայումս «Ֆրիդլանդյան դարպասներ» թանգարանը Կալինինգրադի միակ քաղաքային թանգարանն է, որի ցուցադրությունները նվիրված են նախապատերազմական Քյոնիգսբերգի պատմությանը: Իսկ Ֆրիդլանդյան դարպասների սալարկված ճանապարհը «տանում է» դեպի անհետացած քաղաքի անցյալը: Թանգարանի մշտական ցուցադրություններ՝
Գործում է ցուցասրահ:
Արտաքին հղումներ
Կատեգորիա:Ռուսաստանի մշակութային ժառանգություն Կատեգորիա:Կալինինգրադի թանգարաններ Կատեգորիա:Կալինինգրադի քաղաքային դարպասներ Կատեգորիա:2002 հիմնադրված թանգարաններ
Հայաստանի ֆուտբոլի գավաթ 2018-19
«Հայաստանի Ֆուտբոլի Գավաթ 2018-19ը» Հայաստանի ֆուտբոլի գավաթի 28-րդ խաղարկությունն է։ Այն սկսվել է 2018 թվականի սեպտեմբերի 19-ին և ավարտվել 2019 թվականի մայիսի 8-ին ։
Խաղարկության վիճակահանությունը տեղի է ունեցել հուլիսի 14-ին ՀՖՖ շտաբ-գրասենյակում ։ Վիճակահանության արդյունքով 1/8 եզրափակչում միմյանց դեմ կմրցեն «Լոկոմոտիվ»-«Արարատ», «Յունիոր»-«Լոռի», «Երևան»- «Արարատ-Արմենիա», «Արցախ»-«Շիրակ» զույգերը։ «Բանանցը», «Փյունիկը», գործող գավաթակիր «Գանձասար-Կապանը» և «Ալաշկերտը» պայքարը կսկսեն 1/4 եզրափակչից ։
Ծանոթագրություններ
Կատեգորիա:Հայաստանի ֆուտբոլի գավաթներ
Հայաստանի օգտակար հանածոներ
Մակերևույթի ձևավորման երկրաբանական պայմանների և ընդերքի բարդ կառուցվածքի հետևանքով Հայաստանն աչքի է ընկնում օգտակար հանածոների բազմազանությամբ և նրանց շատ տեսակների պաշարների հարստությամբ։ Հայաստանում դեռևս հայտնաբերված չեն վառելիքային օգտակար հանածոների արդյունաբերական պաշարներ։ Մինչդեռ մետաղային և ոչ մետաղային օգտակար հանածոները ունեն խոշոր գործնական նշանակություն։ Դեռ վաղնջական ժամանակներից շահագործվել են պղնձի, կապարի, արծաթի և ոսկու մի շարք հանքեր, իսկ Ք.ա. II հազարամյակի վերջերից՝ նաև երկաթահանքերը։
Պղինձ
Հանրապետության տարածքում հայտնաբերված գունավոր մետաղներից գործնական նշանակության տեսակետից առաջին տեղը պատկանում է պղնձին։ Երկրաբանական տվյալների համաձայն այն առաջինն է նաև իր տարածվածությամբ։ Հանրապետության տարածքում հայտնաբերված պղնձի պաշարների 80-90 %-ը կենտրոնացված են Կապանի, Քաջարանի, Ագարակի հանքավայրերում։ Արդյունաբերական նշանակություն ունեցող պղնձի պաշարներով հաջորդ տեղը պատկանում է Հայաստանի հյուսիսային հատվածին։ Այստեղ հատկապես նշանավոր են Ալավերդու և Շամլուղի հանքավայրերը։ Վերջերս պղնձամոլիբդենային խոշոր հանքավայր է հայտնաբերվել Թեղուտ գյուղի մոտ։ Այս հանքավայրում պղնձի և մոլիբդենի պաշարները գնահատվում են 500 մլն տ։ Հանքավայրերում պղնձի պարունկությունը կազմում է 1.5-5 %, իսկ Կապանի հանքավայրի որոշ հատվածներում այն հասնում է 10-14 %-ի։
Կիրառությունը
Պղինձը հեշտ մշակվող, բայց շատ երկարադիմացկուն մետաղ է, այդ պատճառով այն օգտագործվում է մեքենաշինության բոլոր բնագավառներում։ Դրանցից արտադրվում է մեքենաների դետալներ, մասեր, խողովակներ։ Գունավոր այդ մետաղից արտադրվում է նաև էլեկտրահաղորդիչ լարերի մեծ մասը, հատկապես բարձրավոլտ էլետրահաղորդիչ լարերը (որոնցով էլետրաէներգիան մղվում է մեծ հեռավորությունների վրա) հիմնականում արտադրվում են պղնձից։ Դրանք ալյումինի լարերի համեմատությամբ ավելի երկարադիմացկուն են։ Պղնձից են արտադրվում նաև կենցաղային նշանակություն ունեցող շատ արտադրատեսակներ։ Պղնձի ձուլման գործընթացում անջատվում են ծծմբային գազեր, ոոնք հումք են հանդիսանում ծծմբաթթվի արտադրության համար, որն օգտագործվում է տնտեսության տարբեր բնագավառներում։ Իսկ պղնձաձուլության թափոներն օգտագործվում են մի այլ քիմիկատի` պղնձաջասպի արտադրության համար, որն լայնորեն օգտագործվում է գյուղատնտեսության մեջ, որպես պարարտանյութ։
Մոլիբդենն ունի տնտեսական մեծ նշանակություն։ Այն առաջին հերթին հանդիսանում է որպես լեգիրող մետաղ։ Մոլիբդենն օգտագործվում է հատկապես պողպատի արտադրության մեջ։ Այն բարձրացնում է պողպատի որակը (բարձրացնում է նրա դիմացկունությունը, կռելիության աստիճանը)։ Այն ավելի հաճախ օգտագործվում է հատուկ նշանակություն ունեցող պողպատ արտադրելու համար։ Այդ պատճառով էլ մոլիբդենի նշանակությունը հատկապես մեծ է մետաղահատ հաստոցաշինության, ռազմական և տիեզերական մեքենաշինության բնագավառներում։ Մոլիբդենն խոշոր նշանակություն ունի նաև էլետրատեխնիկական արդյունաբերության մեջ, նրանից արտադրված մոլիբդենի թելը օգտագործվում է էլեկտրալամպերի արտադրության համար։
Բազմամետաղներ (կապար, ցինկ)
Հանրապետությունում արդյունաբերական նշանակություն ուեն բազմամետաղային` կապարա-ցինկային հանքավայրերը։ Վերջիններս գտնվում են Սյունիքի, Լոռու, Տավուշի, Վայոց ձորի մարզերի տարածքներում։ Երկրաբանների գնահատմամբ հանրապետությունում հայտնաբերված բազմամետաղային մի քանի տասնյակ հանքավայրերից արդյունաբերական նշանակություն ունեն Ախթալայի, Կապանի, Ղազմայի (Վայոց ձորի մարզ) հանքավայրերը։ Այս հանքավայրերից գործնական նշանակություն ունի Ախթալայի բազմամետաղային հանքավայրը, որտեղ կառուցված է հարստացուցիչ ֆաբրիկա։
Կիրառությունը
Բազմամետաղները, այդ թվում ցինկն ու կապարը, լայն կիրառություն ունեցող գունավոր մետաղներ են, որոնց նշանակությունը հատկապես մեծ է ճշգրիտ մեքենաշինության, էլետրատեխնիկական արդյունաբերության և այլ բնագավառներում։
Նեֆելինային սիենիտ (ալյումինի հումք)
Ալյումնի արտադրության համար խոշոր հունքային բազա է հանդիսանում հանրապետությունում առկա նեֆելինային սիենիտների պաշարները։ Այս առումով, մեծ հետաքրքրություն են ներկայացնում Թեժ լեռան մոտ առկա նեֆելինային սիենիտների խոշոր պաշարները, որոնց հումքի բազայի վրա մշակվել է ալյումինի արտադրության տեխնոլոգիա։ Նեֆելինային սիենիտների պաշարներ կան նաև Շվանիձոր գյուղի մոտ (Սյունիքի մարզ)։
Կիրառությունը
Ալյումինը, որպես թեթև մետաղ, շատ խոշոր նշանակություն ունի ինքնաթիռաշինության, ռազմական արդյունաբերության և շատ այլ բնագավառներում։
Դոլոմիտ (մագնեզիումի հումք)
Հանրապետությունում մետաղային մագնեզիումի համար հումքային բազա կարող է հանդիսանալ դոլոմիտների խոշոր պաշարները։ Այս տեսակետից գործնական նշանակություն կարող են ունենալ Արզականի (Կոտայքի մարզ) և Լուսաձորի (Տավուշի մարզ) դոլոմիտների հանքավայրերը։ Բացի նշվածներից, մագնեզիտի հանքավայրեր և երևակումներ հայտնաբերվել են նաև Գեղարքունիքի մարզում (Շորժայի, Ջիլի և այլն)։
Կիրառությունը
Մագնեզիումը լայնորոն օգտագործվում է ինքնաթիռաշինության, ռազմական արդյունաբերության և շատ այլ բնագավառներում։
Սև մետաղներ
ՀՀ տարածքում հայտնաբերվել են սև մետաղների պաշարներ, որոնցից գործնական նշանակություն կարող են ունենալ առաջին հերթին երկաթի հանքաքարի պաշարները։
Երկաթ
Հայտնաբերված երկաթի հանքավայրերը իրենց պաշարներով, հանքային կազմով, շահագործման և տրանսպորտա-աշխարհագրական պայմաններով համարժեք չեն։ Արդյունաբերական առավել մեծ արժեք են ներկայացնում Հրազդանի, Կապուտանի և Սվարանցի երկաթի հանքավայրերը։
Կապուտանի հանքավայրը գտնվում է Կոտայքի մարզի Կապուտան գյուղի մոտ, Երևանից մոտ 25 կմ հեռավորության վրա։ Այստեղ երկաթի միջին պարունակությունը 28-30 % է կազմում։ Այս հանքավայրի հաստատված արդյունաբերական պաշարները կազմում են շուրջ 244 մլն տ, իսկ հեռանկարային պաշարները` 400 մլն տ։ Հրազդանի հանքավայրը գտնվում է անմիջապես Հրազդան քաղաքի մոտ, մետաղի միջին պարունակությունը 32 % է, արդյունաբերական պաշարները կազմում են 50 մլն տ, հեռանկարային պաշարները` 150 մլն տ։ Այս երկու հանքավայրերն էլ ունեն արդյունահանման համար նպաստավոր լեռնաերկրաբանական և տրանսպորտային պայմաններ։ Համեմատաբար խոշոր են Սվարանցի հանքավայրի պաշարները։ Այն գտնվում է Սյունիքի մարզում։ Այս հանքավայրում երկաթի պարունակությունը կազմում է 21 %, իսկ կանխատեսված պաշարները գնահատվում են շուրջ 1 մլրդ տ։ Հանքավայրի շահագործման տրանսպորտային, բնակլիմայական պայմանները այնքան էլ բարենպաստ չեն։ Կապուտանի ու Սվարանցի հանքավայրերի երկաթի հանքաքարը բարձր որակի է և կարող է օգտագործվել բարձրորակ պողպատի արտադրության համար։ Հանրապետության տարածքում երկաթի հանքաքարի պաշարներ հայտնաբերված են նաև Սյունիքի մարզի հարավային մասում, Բազումի լեռնալանջերին, Նոյեմբերյանի մոտ և այլ վայրերում։ Ընդհանուր առմամբ, Հայաստանի Հանրապետության տարածքում հայտնաբերված են երկաթի հանքաքարի կանխատեսված պաշարները կազմում են 3.8 մլրդ տ։
Կիրառությունը
Երկաթի հանքաքարի բազայի վրա է հիմնվում սև մետաղաձուլությունը։ Այն հանդիսանում է պողպատի արտադրության հիմքը։
Ազնիվ մետաղներ
Հանրապետության տնտեսության համար կարևոր նշանակություն ունեն այստեղ հայտնաբերված ազնիվ մետաղների պաշարները։
Հազվագյուտ ու ազնիվ տարրեր
Հայաստանի տարածքում կան տիտանի, նիկելի, վոլֆրամի, ծարիրի (սուրմա), սնդիկի, բիսմութի և այլ հազվագյուտ տարրերի պաշարներ։ Սրանք կարող են հանդիպել (Քաջարանի, Ագարակի, Դաստակերտի, Թեղուտի) և այլ կոմպլեքսային հանքավայրերում։ Տիտանի պաշարներ հայտնաբերվել են պղնձամոլիբդենային հանքավայրերում, ինչպես նաև Կոտայքի և Արագածոտնի մարզերում, նիկելի և կոբալտի պաշարներ` Գեղարքունիքի (Սոթքի հանքավայր) և Շիրակի (Ամասիայի հանքավայր) մարզերում, վոլֆրամի պաշարներ կան Լոռու (Գուգարքի երևակում), Կոտայքի (Հանքավանի հանքավայր) մարզերում, ծարիրի պաշարներ կան Գեղարքունիքի (Սոթքի հանքավայր), Վայոց ձորի (Ազատեկի, Հերհերի հանքավայրեր), Շիրակի (Ամասիայի հանքավայր) մարզերի տարածքում, վոլֆրամի պաշարներ կան Լոռու, Տավուշի, Գեղարքունիքի, Սյունիքի մարզերում, բիսմութի պաշարներ են հայտնաբերվել Սյունիքի, Լոռու, Գեղարքունիքի, Կոտայքի մարզերում, մկնդեղի պաշարներ` Շիրակի (Ամասիայի հանքավայր), Սյունիքի, Լոռու մարզերում։
Կիրառությունը
Այս տարրերը հեռանկարային մեծ նշանակություն կարող են ունենալ հատկապես ճշգրիտ մեքենաշինության մեջ։
Ոչ մետաղային օգտակար հանածոներ
Ոչ մետաղական օգտակար հանածոներից հանրապետության ընդերքը հարուստ է հատկապես քարանյութերով։ Հանրապետության տարածքը գրեթե ամբողջությամբ ծածկված է հրաբխային քարանյութերի համատարած շերտով։ 1920-ական թվականներից մինչև 1980-ական թվականների վերջերը հանրապետության տարածքում հայտնաբերվել են տարբեր տեսակի քարանյութերի ավելի քան 700 հանքավայրեր։ Գործնական նշանակության տեսակետից Հայաստանի Հանրապետության տարածքում հայտնաբերված քարանյութերից ներկայումս առավել կարևորները ` տուֆերը, բազալտները, անդեզիտները, պեմզան, պեռլիտները, հրաբխային խարամները, մարմարները, գրանիտները, կրաքարերը, բենտոնիտները, հրակայուն կավերն են։
Տուֆ
Տուֆերը ծակոտկեն թեթև քարատեսակներ են, որոնք առաջացել են հրաբխային ժայթքումների արգասիքներից։ Հանրապետությունում տուֆերի հանքավայրերի գերակշիռ մասը գտնվում է անմիջապես երկաթուղուն մոտ կամ նրանից 20 կմ հեռավորության վրա։ Այս հանգամանքը բարձրացնում է տուֆաքարի օգտագործման տնտեսական նշանակությունը։ Այստեղ հայտնաբերված են տուֆաքարի ավելի քան 110 հանքավայրեր, որոնց երկրաբանական պաշարները գնահատվում են 2.5 միլիարդ խորանարդ մետր։